แบงก์แตะเบรกปล่อยเงินกู้
แบงก์แตะเบรกปล่อยสินเชื่อ ยอดตรวจสอบประวัติเครดิตบูโรลดลง 10%นายสุรพล โอภาสเสถียร ผู้จัดการใหญ่ บริษัท ข้อมูลเครดิตแห่งชาติ&nbsp; (เครดิตบูโร) เปิดเผยว่า ในช่วง 2 เดือนแรกของปีนี้ (ม.ค.-ก.พ. 2560) มีสถาบันการเงินที่เป็นสมาชิกเข้ามาตรวจสอบประวัตสินเชื่อเพื่อขออนุมัติสินเชื่อใหม่ 2 ล้านราย หรือเฉลี่ยเดือนละ 1 ล้านราย ลดลงจากช่วงเดียวกันของปีก่อนที่มีการเข้ามาตรวจสอบข้อมูล 13.26 ล้านราย คิดเป็นเดือนละกว่า 1.1ล้านราย หรือลดลงประมาณ 10%"ปริมาณการเข้ามาตรวจสอบประวัติสินเชื่อเพื่ออนุมัติสินเชื่อลดลงนั้น สะท้อนว่าธนาคารมีการเข้มงวดการปล่อยสินเชื่อมากขึ้น ซึ่งหากผู้ขอสินเชื่อไม่ผ่านคุณสมบัติการขอสินเชื่อเบื้องต้น เช่น ตรวจสอบมีภาระหนี้สินมากกว่ารายได้อย่างชัดเจนแล้ว สถาบันการเงินก็อาจจะไม่เข้ามาตรวจสอบประวัติสินเชื่อกับเครดิตบูโรก็ได้ ซึ่งตัวเลขการตรวจสอบเครดิตบูโรที่ลดลง ก็สอดคล้องกับยอดการปล่อยสินเชื่อใหม่ในช่วง 2 เดือนแรกของปีที่มีอัตราการขยายตัวเพียง 0.49% เท่านั้น" นายสุรพล กล่าวขณะเดียวกันปริมาณการเข้ามาตรวจสอบประวัติสินเชื่อของลูกค้าเก่า หรือเพื่อมาทบทวนประวัติสินเชื่อของลูกค้าในช่วง 2 เดือนที่ผ่านมามีประมาณ 7&
18 เม.ย. 2560

แบงก์แตะเบรกปล่อยสินเชื่อ ยอดตรวจสอบประวัติเครดิตบูโรลดลง 10%นายสุรพล โอภาสเสถียร ผู้จัดการใหญ่ บริษัท ข้อมูลเครดิตแห่งชาติ  (เครดิตบูโร) เปิดเผยว่า ในช่วง 2 เดือนแรกของปีนี้ (ม.ค.-ก.พ. 2560) มีสถาบันการเงินที่เป็นสมาชิกเข้ามาตรวจสอบประวัตสินเชื่อเพื่อขออนุมัติสินเชื่อใหม่ 2 ล้านราย หรือเฉลี่ยเดือนละ 1 ล้านราย ลดลงจากช่วงเดียวกันของปีก่อนที่มีการเข้ามาตรวจสอบข้อมูล 13.26 ล้านราย คิดเป็นเดือนละกว่า 1.1ล้านราย หรือลดลงประมาณ 10%"ปริมาณการเข้ามาตรวจสอบประวัติสินเชื่อเพื่ออนุมัติสินเชื่อลดลงนั้น สะท้อนว่าธนาคารมีการเข้มงวดการปล่อยสินเชื่อมากขึ้น ซึ่งหากผู้ขอสินเชื่อไม่ผ่านคุณสมบัติการขอสินเชื่อเบื้องต้น เช่น ตรวจสอบมีภาระหนี้สินมากกว่ารายได้อย่างชัดเจนแล้ว สถาบันการเงินก็อาจจะไม่เข้ามาตรวจสอบประวัติสินเชื่อกับเครดิตบูโรก็ได้ ซึ่งตัวเลขการตรวจสอบเครดิตบูโรที่ลดลง ก็สอดคล้องกับยอดการปล่อยสินเชื่อใหม่ในช่วง 2 เดือนแรกของปีที่มีอัตราการขยายตัวเพียง 0.49% เท่านั้น" นายสุรพล กล่าวขณะเดียวกันปริมาณการเข้ามาตรวจสอบประวัติสินเชื่อของลูกค้าเก่า หรือเพื่อมาทบทวนประวัติสินเชื่อของลูกค้าในช่วง 2 เดือนที่ผ่านมามีประมาณ 7  ล้านราย หรือประมาณเดือนละ 3.5 ล้านราย ซึ่งใกล้เคียงกับช่วงเดียวกันกับปีก่อน ซึ่งถือว่าเป็นเรื่องปกติของสถาบันการเงินเมื่อปล่อยสินเชื่อไปสักระยะหนึ่งแล้วจะมาตรวจสอบสถานะของลูกค้า เพื่อป้องกันปัญหาหนี้ที่ไม่ก่อให้เกิดรายได้ (เอ็นพีแอล)นายสุรพล กล่าวว่า ที่ผ่านมามีผู้ประกอบการนาโนไฟแนนซ์และพิโกไฟแนนซ์ติดต่อเข้ามาขอรายะเอียดที่จะเข้ามาเป็นสมาชิกเครคิตบูโร แต่ยังไม่มีการยื่นใบสมัครอีกทั้งการเป็นสมาชิกเครดิตบูโรนั้นเป็นภาคสมัครใจ ทางการไม่สามารถบังคับให้เป็นสมาชิกเครดิตบูโรได้ ส่วนสหกรณ์ออมทรัพย์นั้นก็ยังไม่มีการสนใจเข้ามาเป็นสมัครเป็นสมาชิกเครดิตบูโรเพิ่มขึ้น  โดยให้เหตุผลว่าไม่มีความเสี่ยงการปล่อยสินเชื่อ เพราะจะหักเงินเดือนเพื่อชำระหนี้เงินกู้อยู่แล้วทั้งนี้ ปัจจุบันมีสถาบันการเงินเป็นสมาชิกเครดิตบูโร 94 ล้านราย มีฐานข้อมูลลูกค้าบุคคธรรมดา 92 ล้านบัญชี และมีฐานลูกค้านิติบุคคล 3.8 ล้านบัญชี